વીએસ હોસ્પિટલ સંકુલમાં આવેલ ત્રણ માળનું બિલ્ડિંગ, જેમાં ર૦૦૦ જેટલા દર્દીઓ સારવાર લેતા હોય છે અને તેમનાં સગાં-સંબંધીઓ પણ હોય છે. આ બિલ્ડિંગમાં બાળકોના વોર્ડમાં તેમજ મેલ વોર્ડમાં દર્દીઓના પલંગ ઉપરની છત પરથી પોપડા પડી રહ્યા છે તેમજ દીવાલો પણ તૂટવા લાગી છે અને અહીંયાં બીજા માળે આવેલા દર્દીના ઓપરેશન વોર્ડમાં પણ દીવાલોમાં તિરાડ પડી ગઈ છે અને હોસ્પિટલ બારીના કાચ પણ તૂટેલા જોવા મળે છે. દર્દીઓ અને સ્ટાફ દ્વારા ઘણીવાર તંત્રનું આ અંગે ધ્યાન દોરવામાં આવે છે, પરંતુ તંત્ર કહે છે, નવું બિલ્ડિંગ બની રહ્યું છે ત્યારબાદ કોઈ સમસ્યા રહેશે નહીં.